Oiva Koivisto

Oiva Tapio Koivisto (1. elokuuta 1904 Lappee – 28. kesäkuuta 1987 Helsinki) oli suomalainen upseeri ja vara-amiraali. Hän toimi Suomen merivoimien komentajana vuosina 1952–1964.
 Sotilasura 
Koivisto osallistui Joensuun suojeluskunnan mukana sisällissodan taisteluihin. Hän valmistui Kadettikoulusta 1925 sekä Sotakorkeakoulusta 1937 (ye-upseeri 1940). Koivisto toimi merikadettiosaston opettajana Kadettikoulussa 1927–1932 sekä tykkivene Karjalan päällikkönä 1930–1932. Oppijakson päällikkönä koululaiva Suomen Joutsenella hän toimi 1932–1933. Merikomppanian päällikkönä Rannikkotykistörykmentti 3:ssa hän oli 1933–1937. Toimisto- ja yleisesikuntaupseerina hän toimi 1937–1939. 

Talvisodan aikana Koivisto toimi Rannikkolaivaston esikuntapäällikkönä 1939–1940 ja sodan jälkeen vuonna 1940 Hangon vuokra-alueen rajakomission Suomen valtuuskunnan puheenjohtajana. Hän oli panssarilaiva Väinämöisen päällikkö 1940–1944. Turun Laivastoaseman päällikkönä hän palveli vuosina 1944–1945, Suomen laivaston komentajana 1945–1952 ja merivoimien komentajana vuodesta 1952 vuoteen 1964.Otavan Iso tietosanakirja, osa 4, p. 1190.

Ylennykset: aliluutnantti 1925, luutnantti 1926, kapteeniluutnantti 1930, komentajakapteeni 1936, komentaja 1941, kommodori 1944, kontra-amiraali 1953, vara-amiraali 1962. 

 Lähteet 
 Kuka kukin on 1978, s. 405.
 Kuolleita. Helsingin Sanomat 4.7.1987, s. 14. (Maksullinen artikkeli.) Viitattu 3.5.2018.

 Viitteet 

Luokka:Suomalaiset amiraalit
Luokka:Suomen sisällissodan valkoiset
Luokka:Suomen merivoimien komentajat
Luokka:Vuonna 1904 syntyneet
Luokka:Vuonna 1987 kuolleet